Thú-ngí-khì

Thú-ngí-khì Khiung-fò-koet (土耳其共和國, Thú-ngí-khì-ngî: Türkiye Cumhuriyeti) he yit-ke vàng-khiam Êu-Â lióng-chû ke koet-kâ, koet-thú pâu-koat Sî-Â ke Anatolia Pan-tó, yî-khi̍p Balkan Pan-tó ke tûng Thrace thi-khî. Pet lìm Het-hói, nàm lìm Thi-chûng-hói, tûng-nàm lâu Si-li-â, Iraq chiap-yòng, sî-lìm Aegea-hói, pin lâu Hî-lia̍p yî-khi̍p Bulgaria chiap-yòng, tûng-phu lâu Gruzia, Armenia, Azerbaijan lâu Iran chiap-yòng. Chhai Anatolia Pan-tó lâu tûng Thrace thi-khî chṳ̂-kiên ke, he Bosporus Hói-hia̍p, Marmara-hói lâu Dardanelles Hói-hia̍p, su̍k Het-hói Hói-hia̍p, phe̍t-chhṳ̂n Thú-ngí-khì Hhói-hia̍p, he lièn-chiap Het-hói yî-khi̍p Thi-chûng-hói ke vì-yit hòng-tho. Khì sú-tû he vi chhú Anatolia Kô-ngièn chang tûng-ông ke Ankara. Koet-mìn yû 98% he Mu̍k-sṳ̂-lìm, than fap-li̍t kûi-thin sṳ̍t-sṳ̂ Chṳn-Kau Fûn-lì. Muk-chhièn chang sṳ̂n chhiáng kâ-ngi̍p Êu-mèn, than-he Êu-mèn yîn pet Cyprus khi̍p Armenia chúng-chhu̍k thai-thù-sat tén mun-thì chhiam-sṳ̀ khî chhie̍t Thú-ngí-khì kâ-ngi̍p. Thú-ngí-khì yù 2009-ngièn hí vì Turk Ngi-fi Sṳ̀n-yèn-koet. Khì hì-hèu su̍k Thi-chûng-hói hì-hèu, nàm-phu lâu sî-phu hì-hèu vûn-fò, Ha-kui kôn ngie̍t, Tûng-kui tô-yí: Het-hói yèn-ngan, liòng sóng sṳp-yun; nui-liu̍k, tûng-pet, tûng-nàm chet Tûng-kui hòn-lâng, Ha-kui kôn-ngie̍t.